
ประกาศองค์การบริหารส่วนตำบลปากพนังฝั่งตะวันตก

                         เรื่อง  ให้เจ้าของที่ดินชำระภาษีบำรุงท้องที่    ประจำปี  2554
**************************************

อาศัยอำนาจตามความในมาตรา  ๓๓  (๒)  แห่งพระราชบัญญัติภาษีบำรุงท้องที่  พ.ศ.  ๒๕๐๘  บัดนี้ถึงกำหนดชำระภาษีบำรุงท้องที่  ประจำปี  2554 แล้ว  จึงประกาศให้เจ้าของที่ดิน ที่มีที่ดินอยู่ในเขตองค์การบริหารส่วนตำบลปากพนังฝั่งตะวันตก ไปชำระภาษีบำรุงท้องที่ ประจำปี 2554   ตั้งแต่วันที่  1  มกราคม  2554 - 30  เมษายน  2554  ณ.ส่วนการคลัง งานจัดเก็บรายได้ องค์การบริหารส่วนตำบลปากพนังฝั่งตะวันตก  ตำบลปากพนังฝั่งตะวันตก  อำเภอปากพนัง  จังหวัดนครศรีธรรมราช  หากพ้นกำหนดจะต้องเสียเงินเพิ่มตามกฎหมาย

อนึ่ง ในกรณีที่มีการเปลี่ยนแปลงกรรมสิทธิ์ที่ดิน  ให้แจ้งการเปลี่ยนแปลงกรรมสิทธิ์ที่ดินพร้อมนำหลักฐานการเปลี่ยนแปลงไปยื่นต่อเจ้าหน้าที่ด้วย  ทั้งนี้ เพื่อความสะดวกและความถูกต้องในการเสียภาษีของท่านต่อไป  

จึงประกาศให้ทราบโดยทั่วกัน
                                            ประกาศ    ณ    วันที่    4       เดือน  มกราคม      พ.ศ. 2554
                                                                                         สมคิด  พจน์จำเนียร





                 (นายสมคิด  พจน์จำเนียร)

